Video: Skoolhoof op spesiale verlof ná aanrandingDie video wys hoe ŉ personeellid ŉ leerder teen die muur vasdruk, om die nek gryp en met geweld op die grond neergooi (Foto: Skermskoot) Die Noordwes- departement van onderwys ondersoek ŉ voorval by Milner Secondary School in Klerksdorp waartydens ŉ leerder, onderwysers en die skoolhoof glo slaags geraak het. ŉ Video van die voorval, wat wys hoe ŉ personeellid die leerder aanrand, word op sosiale media rondgestuur. Die video wys hoe ŉ personeellid die betrokke leerder teen die muur vasdruk, om die nek gryp en met geweld op die grond neergooi. Dit is nie duidelik of dit die skoolhoof is wat die kind aanrand nie. Volgens Elias Malindi, woordvoerder van die provinsiale departement van onderwys, het die voorval Woensdag omstreeks 08:00 by die skool plaasgevind. “Die skoolbestuur het ná die saalbyeenkoms die 17-jarige gr. 10-leerder by die skool opgemerk. Die leerder is glo reeds weens ander dissiplinêre kwessies geskors en mag dus nie by die skool wees nie. Toe die bestuur hom aanspreek hieroor, het die leerder met die onderwysers, adjunkhoof en skoolhoof begin gestry. Die situasie het daarna fisiek handuit geruk,” bevestig Malindi. Die LUR vir onderwys, Mmaphefo Matsemela, het bevestig die skoolhoof is ná die voorval op spesiale verlof geplaas totdat die ondersoek afgehandel is. “ŉ Span is saamgestel om ŉ intensiewe ondersoek na die voorval te doen, sodat gepaste stappe gedoen kan word,” het Matsemela gesê. Onderrig het Vrydag weer soos normaal by die skool voortgegaan. In the second video the Milner Secondary School principal can be seen manhandling the pupil. North West education says he was trying to restric the pupil from leaving the classroom @SowetanLIVE pic.twitter.com/R4LijvsEWe — Yoliswa Sobuwa (@YoliswaSobuwa) October 15, 2021